**МХ ЕРС Матично предузеће а.д. Требиње ЗП \_\_\_\_\_\_\_\_\_\_\_\_\_\_\_ а.д. \_\_\_\_\_\_\_\_\_\_\_\_\_\_\_**

Број: \_\_\_\_\_\_\_\_\_\_\_

\_\_\_\_\_\_\_\_\_\_\_\_\_, \_\_\_\_\_\_\_\_\_\_\_ 20\_\_\_ године

(мјесто)

**УГОВОР О РЕЗЕРВНОМ СНАБДИЈЕВАЊУ**

**ЕЛЕКТРИЧНОМ ЕНЕРГИЈОМ**

Закључен дана \_\_\_\_\_\_\_\_\_\_\_\_\_ 20\_\_\_ године, између:

**МХ ЕРС Матично предузеће а.д. Требиње ЗП \_\_\_\_\_\_\_\_\_\_\_\_\_\_\_ а.д. \_\_\_\_\_\_\_\_\_\_**, кога заступа Директор \_\_\_\_\_\_\_\_\_\_\_\_\_\_\_\_\_\_\_\_\_\_\_, (у даљем тексту Снабдјевач)

|  |  |  |  |
| --- | --- | --- | --- |
| Адреса |  | | |
| ЈИБ |  | ПИБ |  |
| Регистарски број дозволе |  | | |
| Званична интернет страница |  | | |
| Call centar – Контакт телефон |  | e-mail |  |

и

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ кога заступа \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(назив купца) (име и презиме овлашћеног лица)

(у даљем тексту Крајњи купац)

|  |  |  |  |  |  |  |  |
| --- | --- | --- | --- | --- | --- | --- | --- |
| **ОПШТИ ПОДАЦИ** | | | | | | | |
| ЈИБ |  | | ПИБ |  | | | |
| Адреса |  | | Број ЛК овлашћеног лица | | | |  |
| Адреса за достављање рачуна |  | | | | | | |
| Достава рачуна електронски | ДА/НЕ | | Обрачунски број | | |  | |
| Контакт телефон |  | | e-mail | | |  | |
| **ПОДАЦИ О ПРИМОПРЕДАЈНОМ МЈЕСТУ** | | | | | | | |
| Електроенергетска сагласност | | Број од године | | | | | |
| Уговор о прикључењу | | Број од године | | | | | |
| Идентификацијски број мјерног мјеста (ЕД број) | |  | Адреса мјерног мјеста | | | |  |
| Категорија потрошње | |  | Одобрена прикључна снага | | | |  |
| Мјесто прикључења (тачка напајања) | |  | Локација мјерног мјеста | | | |  |
| Називни напон на мјесту испоруке (kV) | |  | Називни напон на мјесту мјерења (kV) | | | |  |
| Обрачун губитака у трансформацији | | ДА/НЕ | Обрачунска константа | | | |  |
| Мјерни трансформатори | | Преносни однос | | | Класа тачности | | |
| Напонски мјерни трансформатори | |  | | |  | | |
| Струјни мјерни трансформатори | |  | | |  | | |
| Обрачунски мјерни уређај  Класа тачности | | Активна енергија | Реактивна енергија | | | | Активна снага |
|  |  | | | |  |

**Члан 1 – Предмет Уговора**

Предмет Уговора је регулисање купопродајних односа између Снабдјевача и Крајњег купца (у даљем тексту Уговорне стране), у вези кориштења услуге резервног снабдијевања електричном енергијом на примопредајном мјесту[[1]](#footnote-1) Крајњег купца, у условима када Крајњи купац није искористио право избора и закључио уговор о снабдијевању са снабдјевачем на слободном тржишту.

Уговорне стране су сагласне да се закључењем овог Уговора у потпуности прихватају Општи услови за испоруку и снабдијевање електричном енергијом (''Службени гласник РС'' број 90/12) (у даљем тексту Општи услови) и да се овим Уговором регулише и приступ Крајњег купца дистрибутивној мрежи.

Уговорне стране сагласне су да ће Крајњи купац користити електричну енергију у складу са условима прописаним електроенергетском сагласношћу којом су утврђени начин и мјесто испоруке, мјесто мјерења, категорија потрошње, одобрена прикључна снага и карактеристике мјерних уређаја.

**Члан 2** **– Обавезе уговорних страна**

Снабдјевач је обавезан:

1. обављати дјелатност резервног снабдијевања у складу са законом и другим прописима који регулишу ову област,
2. осигурати електричну енергију у количини и снази у складу са чланом 3. Уговора,
3. обрачунавати, фактурисати и наплаћивати утрошену електричну енергију,
4. похрањивати и ажурирати податке у вези са обрачуном и наплатом рачуна,
5. регулисати односе са Дистрибутером у вези са кориштењем и плаћањем накнаде за кориштење дистрибутивне мреже,
6. регулисати балансну одговорност за примопредајна мјеста Крајњег купца,
7. поступати по приговору Крајњег купца у складу са одредбама Општих услова,
8. надокнадити Крајњем купцу штету проузроковану неоснованом обуставом испоруке електричне енергије,
9. исплатити финансијску накнаду Крајњем купцу у случају непоштовања гарантованих стандарда квалитета снабдијевања,
10. извршавати друге обавезе у складу са прописима и овим Уговором.

Крајњи купац је обавезан:

1. преузимати електричну енергију према одредбама овог Уговора,
2. редовно и благовремено плаћати преузету електричну енергију,
3. овлашћеним лицима дистрибутера омогућити несметан приступ посједу, мјерним уређајима и инсталацијама,
4. одржавати у исправном стању инсталације и опрему у свом власништву,
5. обавјештавати дистрибутера о неисправностима на прикључним и мјерним уређајима,
6. обавјештавати Снабдјевача о намјераваној промјени власништва над објектом који се снабдијева, промјени адресе за доставу рачуна, назива купца, као и другим промјенама од правног значаја за уговорни однос,
7. заштитити мјерне уређаје од неовлашћеног приступа, уколико су лоцирани на његовом посједу,
8. благовремено одјавити кориштење прикључка и пријавити друге промјене у вези са прикључком,
9. надокнадити штету другом крајњем купцу и/или дистрибутеру, проузроковану недозвољеним радњама или неисправностима уређаја или инсталација Крајњег купца,
10. извршавати друге обавезе у складу са прописима и овим Уговором.

**Члан 3 – Уговорена количина електричне енергије**

Уговорена годишња количина електричне енергије за испоруку/преузимање по овом Уговору износи \_\_\_\_\_\_\_\_\_\_\_ kWh, у складу са Захтјевом за закључење уговора о снабдијевању број \_\_\_\_\_\_\_ од \_\_\_\_\_\_\_\_\_\_\_ године.

Снабдјевач се обавезује да ће Крајњем купцу осигурати електричну енергију у количини и снази усклађеној са потребама и профилом потрошње Крајњег купца, према правилима потпуног снабдијевања.

Мјесечне количине електричне енергије и снаге за испоруку/преузимање по овом Уговору дате су у Табели 1.

**Табела 1.** Мјесечне количине за испоруку/преузимање

|  |  |  |  |  |
| --- | --- | --- | --- | --- |
| **ОБРАЧУНСКИ ПЕРИОД** | АКТИВНА ЕНЕРГИЈА | | | Вршно оптерећење |
| Енергија у ВТ | Енергија у МТ | УКУПНО: |
| kWh | kWh | kWh | kW max |
| Јануар |  |  |  |  |
| Фебруар |  |  |  |  |
| Март |  |  |  |  |
| Април |  |  |  |  |
| Мај |  |  |  |  |
| Јун |  |  |  |  |
| Јул |  |  |  |  |
| Август |  |  |  |  |
| Септембар |  |  |  |  |
| Октобар |  |  |  |  |
| Новембар |  |  |  |  |
| Децембар |  |  |  |  |
| **У К У П Н О** |  |  |  |  |

Крајњи купац може захтијевати измјену уговорених количина електричне енергије и снаге најкасније седам дана прије почетка наредног обрачунског периода.

**Члан 4** **– Категорија потрошње и обрачунски елементи**

У складу са важећим тарифним системом за продају електричне енергије и кориштење дистрибутивне мреже, Крајњи купац се сврстава у категорију потрошње \_\_\_\_\_\_\_\_\_\_\_\_.

Обрачун испоручене електричне енергије врши се примјеном обрачунских елемената за категорију потрошње којој припада Крајњи купац, у складу са важећим тарифним системом.

**Члан 5** **–** **Јединична цијена електричне енергије (тарифни ставови)**

Јединичне цијене електричне енергије по обрачунским елементима утврђују се одлуком органа управљања Снабдјевача.

Јединичне цијене садрже цијену набавке електричне енергије, цијену услуге снабдијевања и регулисану цијену кориштења дистрибутивне мреже.

Снабдјевач ће на својој интернет страници и услужном центру објавити важеће цијене електричне енергије са циљем информисања крајњих купаца.

**Члан 6** **– Промјена цијена**

Снабдјевач ће благовремено, најкасније 30 дана прије почетка примјене измијењених цијена електричне енергије, на прикладан начин информисати Крајњег купца о промјени цијена и почетку примјене.

Крајњи купац ће се у року од 10 дана изјаснити о најављеним промјенама, при чему је Крајњи купац дужан, у случају да не прихвата најављену промјену цијена, покренути процедуру раскида уговора и промјене снабдјевача.

Уколико се Крајњи купац у прописаном року не изјасни о најављеној промјени цијена, сматра се да је прихватио најављене промјене.

**Члан 7** **– Квалитет снабдијевања и повратни утицај**

Квалитет снабдијевања (квалитет комерцијалне услуге, континуитет у испоруци електричне енергије и квалитет напона напајања) утврђује се Општим условима и другим прописима и стандардима којима се уређује ова област.

Дозвољени повратни утицај уређаја и инсталација Крајњег купца на дистрибутивну мрежу утврђен је важећим стандардима електромагнетне компатибилности.

Крајњи купац има право на накнаду у случају неиспуњења гарантованих стандарда квалитета снабдијевања, у складу са Законом о електричној енергији и прописима Регулаторне комисије.

**Члан 8 – Омогућавање приступа**

Крајњи купац ће омогућити овлашћеним лицима дистрибутера несметан приступ прикључку и инсталацијама који се налазе на његовом посједу, ради контроле исправности прикључка, очитања, тестирања, прегледа, провјере исправности, отклањања кварова, измјештања и замјене мјерних уређаја, као и ради обуставе испоруке.

Одбијање приступа из претходног става овог члана представља прекршај који се санкционише према одредбама Закона о електричној енергији.

**Члан 9 – Очитање мјерних уређаја**

Очитање мјерних уређаја врше овлашћена лица дистрибутера.

Прије почетка снабдијевања електричном енергијом дистрибутер ће уговорним странама доставити почетно стање мјерног уређаја.

Редовно очитање мјерних уређаја врши се на мјесечном нивоу.

**Члан 10** **– Обрачун и наплата**

Обрачун утрошене електричне енергије врши се мјесечно на бази очитања мјерних уређаја.

Снабдјевач ће на мјесечном нивоу издавати рачун Крајњем купцу, који садржи обрачун утрошене електричне енергије, обрачун затезних камата и осталих накнада прописаних законом.

Уколико је измјерена вршна снага у обрачунском периоду већа од одобрене прикључне снаге, обрачун накнаде за снагу врши се на основу измјерене снаге увећане за разлику између измјерене снаге и вриједности одобрене прикључне снаге.

Снабдјевач је дужан доставити рачун Крајњем купцу најкасније до 15-тог дана у мјесецу за претходни обрачунски период.

Крајњи купац је дужан извршити плаћање обавеза наведених на рачуну до 25-ог дана у мјесецу за претходни обрачунски период.

У случају кашњења у плаћању, Снабдјевач врши обрачун затезне камате за неблаговремено плаћање у складу са важећим законом о висини стопе затезне камате.

**Члан 11 – Приговор на рачун**

Крајњи купац има право у писаној форми поднијети приговор на рачун за утрошену електричну енергију, у року за плаћање у складу са чланом 10 Уговора.

Крајњи купац може захтијевати корекцију обрачуна у случају сазнања о могућој грешци у обрачуну за период који не може бити дужи од једне године, односно двије године од дана подношења захтјева, у зависности од врсте грешке.

Приговор из става 1. овог члана не одлаже плаћање неспорног дијела рачуна.

Снабдјевач ће у писаној форми доставити одговор Крајњем купцу у року од 10 дана од дана подношења приговора.

**Члан 12** **– Обустава испоруке**

Снабдјевач има право, уз претходно обавјештење, путем дистрибутера обуставити испоруку електричне енергије Крајњем купцу у случају да Крајњи купац не плаћа испоручену електричну енергију у року одређеном овим Уговором.

Крајњем купцу може бити обустављена испорука електричне енергије од стране дистрибутера, у случају предузимања недопуштених радњи наведених Општим условима, са или без претходног упозорења у зависности од врсте радње.

Процедура обуставе испоруке због пропуштања или недопуштених радњи Крајњег купца, вршиће се у складу са Општим условима.

Снабдјевач/Дистрибутер не сносе одговорност за евентуалне посљедице и штете настале искључењем објекта Крајњег купца са дистрибутивне мреже.

Након отклањања разлога за обуставу, Снабдјевач ће поново почети снабдијевати електричном енергијом Крајњег купца, по правилу првог радног дана, али не касније од три радна дана.

Трошкове искључења и поновног прикључења сноси Крајњи купац, у износу утврђеном важећим цјеновником Дистрибутера.

**Члан 13** **– Прекиди и ограничења испоруке**

У складу са Општим условима, извршавање обавеза из овог Уговора може се привремено обуставити у случају прекида изазваних:

1. дјеловањем више силе у складу са Општим условима,
2. дјеловањем треће стране,
3. радом система у поремећеном или ванредном режиму,
4. услијед угрожене сигурности снабдијевања електричном енергијом,
5. планираним искључењима на дистрибутивној и преносној мрежи.

Наступањем догађаја из претходног става овог члана, искључује се материјална одговорност за настале штете у датим околностима.

**Члан 14 – Одговорност за причињену штету**

За штету насталу у току реализације Уговора по основу неосноване обуставе испоруке електричне енергије, смањеног квалитета снабдијевања, намјере или крајње непажње, недозвољеног повратног дејства уређаја на дистрибутивну мрежу, као и штету насталу на електроенергетским објектима, одговорно је лице које је штету начинило.

Кривица, износ и начин извршења штете из претходног става констатоваће се записнички од стране Снабдјевача/Дистрибутера с једне стране и Крајњег купца са друге стране.

У случају да се не постигне споразум о висини штете, страна која је претрпила штету може покренути поступак за накнаду штете пред надлежним судом.

**Члан 15** **– Рјешавање спорова**

Евентуалне спорове који настану по основу овог Уговора, уговорне стране ће покушати ријешити споразумно у духу добрих пословних обичаја.

Крајњи купац има право поднијети приговор Снабдјевачу/Дистрибутеру у року од 30 дана од дана настанка разлога за подношење приговора.

Снабдјевач/Дистрибутер ће доставити одговор на приговор у року од 15 дана од дана запримања.

Крајњи купац, уколико је незадовољан поступањем Снабдјевача/Дистрибутера, има право поднијети захтјев за рјешавање спора Регулаторној комисији, у случају спора из њене надлежности.

За спорове настале по основу овог Уговора мјесно је надлежан суд према адреси (локацији) објекта који се снабдијева по овом Уговору.

**Члан 16 – Привремено искључење објекта са дистрибутивне мреже**

Крајњи купац има право захтијевати привремену суспензију Уговора уз искључење објекта са дистрибутивне мреже, уз претходно регулисање начина измирења обавеза за утрошену електричну енергију.

**Члан 17** **– Престанак важења Уговора**

Уговор престаје да важи у случају:

1. промјене власништва над објектом Крајњег купца,
2. престанка правног/физичког лица Крајњег купца,
3. споразума између уговорних страна,
4. отказа Уговора,
5. истеком рока важења Уговора,
6. наступања околности за престанак уговора прописаних законом.

**Члан 18** **– Раскид Уговора и отказни рок**

Снабдјевач може једнострано отказати уговор о резервном снабдијевању само уколико Крајњи купац не поштује одредбе закљученог уговора, након опомене Крајњем купцу у писаној форми.

Крајњи купац дужан је у писаној форми обавијестити Снабдјевача о отказу Уговора, уз поштовање отказног рока и уз регулисање начина измирења обавеза насталих до престанка уговора о снабдијевању.

У случају једностраног раскида Уговора, примјењује се отказни рок од 15 дана.

**Члан 19** **– Промјена снабдјевача**

Крајњи купац је дужан у периоду важења Уговора изабрати снабдјевача на слободном тржишту.

Процедура промјене снабдјевача утврђена је важећим прописима из надлежности Регулаторне комисије и траје максимално 21 дан од дана подношења комплетног захтјева за промјену.

Захтјев се подноси лично или путем новог снабдјевача коме је Крајњи купац дао овлашћење за предузимање свих других потребних радњи у процесу промјене снабдјевача.

Крајњи купац је дужан прије промјене снабдјевача регулисати начин измирења финансијских обавеза за утрошену електричну енергију према Снабдјевачу.

Снабдјевач неће зарачунавати било какву надокнаду уколико Крајњи купац изврши отказ уговора због промјене снабдјевача.

Крајњи купац има право на поновно кориштење услуге резервног снабдијевања након избора снабдјевача на слободном тржишту, у случају:

a) стечаја или ликвидације снабдјевача који га је до тада снабдијевао,

b) престанка или одузимања дозволе снабдјевачу који га је до тада снабдијевао,

c) да није нашао новог снабдјевача који ће га снабдијевати након престанка уговора о снабдијевању са постојећим снабдјевачем, осим ако је престанак уговора посљедица раскида уговора због неизвршавања обавеза плаћања испоручене електричне енергије, када Крајњи купац има право на резервно снабдјевање под условом да регулише начин измирења дуга према постојећем снабдјевачу.

**Члан 20 –** **Регулисање осталих односа**

За питања која нису регулисана Уговором сходно се примјењују одредбе Закона о електричној енергији, Закона о облигационим односима и Општих услова и Правилника о снабдијевању квалификованих купаца електричном енергијом и поступку промјене снабдјевача, који су доступни крајњем купцу на званичној интернет страници и у услужним центрима Снабдјевача.

**Члан 21** **- Измјене Уговора**

У случају измјене Уговора или прописа који су основ за његово закључење, уговорне стране ће закључити Анекс којим ће уредити међусобне односе.

Промјена цијена електричне енергије, статусне промјене на страни Снабдјевача, промјена личних података Крајњег купца или адресе за доставу рачуна, не сматрају се разлогом за измјену овог Уговора.

**Члан 22** **- Број примјерака Уговора**

Овај Уговор је сачињен у 3 (три) истовјетна примјерка, по 1 (један) примјерак за сваку уговорну страну и 1 (један) за Дистрибутера.

**Члан 23** **– Ступање Уговора на снагу и период важења**

Овај Уговор ступа на снагу даном потписивања уговорних страна и закључује се на период до 12 (дванаест) мјесеци.

|  |  |
| --- | --- |
| Крајњи купац: | Снабдјевач: |
| \_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_ |
|  |  |
|  |  |

1. Уговор се може закључити са Крајњим купцем који посједује више примопредајних мјеста категорије потрошње 10 (20) kV, 35 kV или 110 kV, што се дефинише Анексом овог Уговора. [↑](#footnote-ref-1)